มาสค์ไรเดอร์อมาซอนส์

**มาสค์ไรเดอร์อมาซอนส์** () หรือในชื่อเรื่องที่ออกฉายนอกประเทศว่า **อมาซอน ไรเดอร์ส** (Amazon Riders) เป็นละครภาพยนตร์ชุดมาสค์ไรเดอร์ รูปแบบ VOD โดยเป็นการนำละครทีวีเรื่อง คาเมนไรเดอร์อมาซอน ที่ออกอากาศในปี ค.ศ. 1974 นำมารีบูทใหม่ ผลิตโดยบริษัทโตเอ และฉายทาง แอมะซอนไพรม์วิดีโอ เริ่มฉายซีซั่น 1 เมื่อวันที่ 1 เมษายน ถึง 24 มิถุนายน ค.ศ. 2016 และได้ทำซีซั่น 2 เมื่อวันที่ 7 เมษายน ถึง 30 มิถุนายน ค.ศ. 2017

## ภาพรวม
*มาสค์ไรเดอร์อมาซอนส์* เป็นหนึ่งในผลงานโปรเจกต์ของ ***ซูเปอร์ฮีโร่เยียร์*** ซึ่งเป็นโปรเจกต์ในโอกาสฉลอง 45 ปี ละครโทคุซัทสึชุดมาสค์ไรเดอร์ และฉลองครบรอบผลงาน 40 เรื่อง จากโทคุซัทสึชุดซูเปอร์เซ็นไตซีรีส์ โดยเนื้อหาของเรื่องได้ถูกดัดแปลงให้มีความมืดมนและเหมาะสำหรับผู้ใหญ่กว่าละครโทรทัศน์ต้นฉบับชุด "*มาสค์ไรเดอร์อมาซอนส์*" แม้ละครชุดนี้จะถูกจัดให้เป็นคาเมนไรเดอร์ซีรีส์ในยุคเฮเซระยะที่ 2 ก็ตาม แต่เส้นเวลาของเนื้อหาในเรื่องกลับแยกเป็นเอกเทศจากโลกของมาสค์ไรเดอร์ซีรีส์เรื่องอื่นๆ ไม่ถูกนับรวมเป็นเนื้อหาต่อเนื่องกับเรื่องราวในซีรีส์หลัก

สำหรับฤดูกาลที่ 2 ของเรื่องนี้ ได้มีการประกาศการสร้างเมื่อวันที่ 31 พฤษภาคม ค.ศ. 2016 และเริ่มเผยแพร่ครั้งแรกในชื่อ "มาสค์ไรเดอร์อมาซอนส์ ซีซั่น 2" () ทางเว็บไซต์ แอมะซอนไพรม์วิดีโอ ในประเทศญี่ปุ่น ตั้งแต่วันที่ 7 เมษายน ค.ศ. 2017

## เนื้อเรื่อง

### ซีซั่น 1

"มิสึซาวะ ฮารุกะ" เด็กหนุ่มผู้สุภาพอ่อนโยนติดเชื้อเซลล์อมาซอน ซึ่งผลิตขึ้นโดยบริษัทเวชภัณฑ์โนซามะ ในขณะที่เขาพยายามยืนยันความเป็นมนุษย์ของตนเองระหว่างการต่อสู้กับ "อมาซอนส์" สิ่งมีชีวิตติดเชื้อชนิดเดียวกันนั้น เซลล์ดังกล่าวได้ทำให้เขากลายร่างเป็น "มาสค์ไรเดอร์อมาซอนโอเมก้า" ซึ่งคุ้มคลั่งและไม่สามารถควบคุมตนเองได้  ฮารุกะต้องเผชิญหน้ากับ "โนซามะเพสตันเซอร์วิส" หน่วยกวาดล้างอมาซอนส์ซึ่งทำงานให้กับบริษัทเวชภัณฑ์โนะซามะ และ "ทากายามะ จิน" อดีตนักชีววิทยาด้านเซลล์ของบริษัทดังกล่าวผู้แปลงร่างเป็น "มาสค์ไรเดอร์อมาซอนอัลฟ่า" เพื่อกำจัดอมาซอนส์ทุกตัวบนโลกนี้  ซ้ำร้ายในเวลาต่อมาเขายังต้องต่อสู้กับ "มาเอฮาระ จุน" อดีตสมาชิกหน่วยกวาดล้างของบริษัทโนะซามะ ซึ่งเสียชีวิตระหว่างการต่อสู้กับอมาซอนส์และได้คืนซีพขึ้นมาเป็น "มาสค์ไรเดอร์อมาซอนซิกม่า" อีกด้วย สุดท้ายแล้วฮารุกะจึงต้องตัดสินใจที่จะมีชีวิตอยู่ในฐานะอมาซอนส์หรือมนุษย์

### ซีซั่น 2
ในอดีตได้เกิดเหตุสิ่งมีชีวิตทดลองหนีออกจากหน่วยวิจัยอมาซอนส์ครั้งใหญ่ อมาซอนส์ทดลองที่หนีรอดมาได้จำนวนมากถูกกำจัดเพราะมีผู้คอยไล่ล่าและการทดลองดังกล่าวก็ดูเหมือนจะยุติลง แต่แท้จริงแล้วสถานการณ์กลับคืบหน้าไปสู่ระยะใหม่ซึ่งดูจะห่างไกลจากคำว่าจุดจบ เพราะจำนวนของคนปกติที่กลายร่างเป็นอมาซอนส์โดยไม่ทราบสาเหตุกลับเพิ่มขึ้นเรื่อยๆ รัฐบาลจึงได้จัดตั้งหน่วยกวาดล้างชุดใหม่เพื่อทำหน้าที่กำจัดคนที่กลายร่างเป็นอมาซอนส์และพยายามปกปิดความจริงไว้

"จิฮิโระ" หรือ "มาสค์ไรเดอร์อมาซอนนีโอ" แม้จะกำเนิดมาจากอมาซอนส์แต่ก็รังเกียจอมาซอนส์ และพยายามต่อสู้กับสัญชาตญาณการกินเนื้อมนุษย์ที่แฝงอยู่ในตัวเขา วันหนึ่งเขาได้พบกับ "อิยุ" เด็กสาวผู้แปลงร่างเป็น "คาราสุอมาซอน" และสามารถเอาชนะอมาซอนส์ที่เป็นศัตรูได้ด้วยพลังอันเหลือเชื่อ จิฮิโระตกตะลึงเมื่อได้พบกับอิยุในครั้งแรกเพราะเธอเป็นคนแรกที่เขาพบโดยไม่มีความรู้สึกว่าอยากจะกินขึ้นมา เธอเป็นคู่ต่อสู้คนแรกที่จิฮิโระอยากจะสนิทสนมด้วย แต่เขาไม่รู้เลยว่าเธอเป็นอมาซอนส์ประเภทซิกม่า ซึ่งเป็นอาวุธชีวภาพที่เกิดจากการฟื้นคืนชีพคนตายให้กลายเป็นอมาซอนส์ หลังจากเธอถูกพ่อที่กลายเป็นอมาซอนส์ฆ่าตาย และยังมีฮารุกะ รวมถึง จิน ที่ปรากฏตัวขึ้นหลังจากแยกย้ายกันไปในตอนท้ายเหตุการณ์เมื่อ 5 ปีก่อนเข้ามาร่วมการต่อสู้ครั้งนี้ด้วย

## ตัวละคร
### ผู้แปลงร่างมาสค์ไรเดอร์
#### ผู้แปลงร่างในซีซั่น 1
;มิสึซาวะ ฮารุกะ (水澤 悠) / มาสค์ไรเดอร์อมาซอนโอเมก้า (仮面ライダーアマゾンオメガ) / มาสค์ไรเดอร์อมาซอนนิวโอเมก้า (仮面ライダーアマゾンニューオメガ)
:ตัวเอกของเรื่อง ลักษณะคล้ายอายุ 20 ปี เป็นลูกชายของเรกะ และเป็นพี่ชายของมิสึกิ หลังจากพยายามกดดัน 'ปีศาจ' ที่อยู่ในตัวมาเป็นเวลานานด้วยวัคซีนที่แม่ของเขาให้ ในที่สุดฮารุกะก็สูญเสียการควบคุมต่อเชื้ออมาซอนในร่างกาย จนได้รับความช่วยเหลือจาก นานาฮะ และจิน โดยได้รับอมาซอนไดรเวอร์ พร้อมทั้งเรียนรู้การใช้ชีวิตในฐานะอมาซอน และ มนุษย์
:หลังจากเข้าต่อสู้ตัดสินกับจิน ฮารุกะได้หายตัวไปพร้อมกับเหล่าอมาซอนที่ยังรอดชีวิตหลังจากเหตุการณ์ ทราล็อกจนเวลาผ่านไป 5 ปี ฮารุกะกลับมาเพื่อจัดการกับอิยุ และ จิฮิโระ ลูกชายของนานาฮะ หรืออมาซอนนีโอ รวมถึงรับผิดชอบความวุ่นวายที่มาโมรุได้ก่อไว้ ในตอนสุดท้ายของซีซั่นที่ 2 ฮารุกะร่วมมือกับจินในศึกตัดสินกับอมาซอนนีโอ และ คาราสุอมาซอน 
;ทากายามะ จิน (鷹山仁) / มาสค์ไรเดอร์อมาซอนอัลฟ่า (仮面ライダーアマゾンアルファ)
:ตัวเอกของเรื่อง อายุ 38 ปี อดีตนักวิจัยที่ทำงานให้กับฮาจิเมะและโนโซมะและถูกนำตัวไปทดลองจนกลายเป็น อมาซอนอัลฟ่า อาศัยอยู่กับนานาฮะผู้เป็นภรรยาของเขา ชอบกินไข่ไก่เป็นประจำ ทำหน้าที่กำจัดอมาซอนที่ถูกปล่อยเข้าไปแฝงตัวในเมืองแล้วอาละวาด ในตอนสุดท้ายของฤดูกาลแรก จินได้กินหัวใจอมาซอนและเข้าต่อสู้กับฮารุกะอย่างบ้าคลั่งด้วยความเห็นว่าอมาซอนสมควรถูกกวาดล้าง ในซีซั่นที่ 2 จิน มีอาการบาดเจ็บเรื้อรังซึ่งก็ฟื้นตัวได้ภายหลัง ขณะนั้นจินก็ได้รู้ว่านานาฮะกำลังตั้งครรภ์ หลังต่อสู้กันอีกครั้ง จินถูกโอเมก้าทำร้ายที่ดวงตาจนตาบอดชั่วคราว เขาพบว่าจิฮิโระลูกของตนฆ่านานาฮะ หลังจากที่ตามหาร่างของนานาฮะมานาน ก็ได้รู้ว่าเธอยังไม่ตาย แต่อยู่ในสภาพคุราเงะอมาซอน สุดท้ายเขาได้เข้าต่อสู้กับ นิวโอเมก้า และ นีโอผู้เป็นลูกชาย สุดท้ายก็มีการเปิดเผยว่าเขาเป็นต้นเหตุที่ทำให้ฮาจิเมะกลายร่างเป็นอมาซอนชนิดใหม่ หลังจากที่เขากับฮารุกะชนะการต่อสู้กับอมาซอนนีโอ จินเดินโซเซจากไปด้วยความเศร้าและยังไม่รู้ว่าเกิดอะไรขึ้นกับจินต่อไป
;มาเอฮาระ จุน (前原 淳) / มาสค์ไรเดอร์อมาซอนซิกม่า (仮面ライダーアマゾンシグマ)
:อายุ 20 ปี อดีตสมาชิกหน่วยโนโซมะได้ตายลงหลังจากการโดนทำร้ายของริวซุเกะในร่างทงโบอมาซอนกัดจนตายและถูกทางทีมวิจัยบริษัทโนะซามะนำศพไปดัดแปลงเป็นซิกม่าไทป์ โดยใส่เซลล์อมาซอนเข้าไปในร่างกาย ทำให้ฟื้นขึ้นมาอีกครั้ง ซิกม่ามีสมรรถภาพร่างกายที่เหนือกว่าอัลฟ่า และ โอเมก้า ด้วยความที่ตายไปแล้ว เซลล์อมาซอนส์จึงคุมร่างได้อย่างสมบูรณ์ ต่อมาก็เสียชีวิตอีกครั้งจากการโจมตีของอัลฟ่าและโอเมก้าพร้อมกับทีมล่าจนร่างละลายลงไป

#### ผู้แปลงร่างในซีซั่น 2
;จิฮิโระ (千翼) / มาสค์ไรเดอร์อมาซอนนีโอ (仮面ライダーアマゾンネオ)
:ลูกชายของจิน และนานาฮะ มีเชื้อตัวนำอมาซอนอยู่ในร่างกาย และได้ฆ่านานาฮะ ทำให้เขาคิดว่าตนถูกเลี้ยงมาโดยอมาซอน กระทั่งเจอกับอิยุจนเกิดความรู้สึกแอบชอบและสนิทกันในเวลาต่อมา ในวัยเด็กจิฮิโระถูกหน่วย 4C นำตัวไปทดลองมากมาย และได้รับนีโออามาซอนส์ไดรเวอร์มา เพื่อแปลงร่างเป็นมาสค์ไรเดอร์อามาซอนนีโอ ซึ่งร่างที่แท้จริงภายใต้เกราะคือ อามาซอนนีโอที่มีหกแขน และบ้าคลั่ง ไม่สามารถควบคุมตัวเองได้ จิฮิโระมาอาศัยอยู่กับพวกทีม X แต่ก็ถูก 4C พาตัวกลับสำนักงานไป สุดท้าย เขาได้ต่อสู้ตัดสินชะตากับ อัลฟ่าและโอเมก้า ในตอนจบมีรอยเลือดพร้อมกับรีจิสเตอร์ของจิฮิโระและอิยุวางไว้ ซึ่งอาจหมายความว่าเขาและอิยุเสียชีวิตแล้ว

### ผู้เกี่ยวข้องกับมาสค์ไรเดอร์
;มิสึซาวะ มิสึกิ (水澤 美月)
:น้องสาวของฮารุกะ ลูกสาวคนเล็กของเรย์กะ หลังเรียนจบก็ได้เข้าหน่วย 4C และได้รับกระสุนแรงดันเพื่อกำจัดอมาซอน ตั้งใจจะกำจัดอมาซอนทุกตัวรวมถึงพี่ชายอย่างฮารุกะด้วย แต่สุดท้ายเธอก็ปล่อยฮารุกะไป
;อิสึมิ นานะฮะ (泉 七羽) / คุราเงะอมาซอน (クラゲアマゾン)
:ภรรยาของจินทำหน้าที่ช่วยเหลือจินและฮารุกะในการต่อสู้ ในซีซั่น 2 ได้ตั้งท้องและตั้งชื่อลูกว่าจิฮิโระ ต่อมาถูกลูกของตนฆ่าตาย และได้ฟื้นขึ้นมาเป็น คุเรงะอามาซอน ในศึกสุดท้ายนานะฮะได้เสียสละตนเองโดนระเบิดแทนจิน ทำให้จินโศกเศร้าเป็นอย่างมาก 
;อิยุ (イユ) / คาราสุอมาซอน (カラスアマゾン)
:ลูกสาวของฮาจิเมะ ถูกฆ่าโดยพ่อของตนที่กลายเป็นอมาซอน สูญเสียตาซ้ายไป และฟื้นขึ้นมาในฐานะอมาซอนซิกม่าไทป์ จิฮิโระประทับใจในตัวเธอตั้งแต่แรกพบเพราะเป็นคนแรกที่เขาไม่รู้สึกอยากกิน และตกหลุมรักเธอในที่สุด ภายหลังทาจิบานะได้กดสวิตช์เปิดระบบทำลายตัวเองของอิยุ ร่างกายเธอจึงเริ่มเสื่อมสภาพไปทีละน้อย ในตอนจบซีซั่น 2 พบว่ารีจิสเตอร์ของเธอถูกวางไว้คู่กับของจิฮิโระ อาจเป็นได้ว่าเสียชีวิตแล้ว
;โฮชิโนะ ฮาจิเมะ (星埜 始) / ฮาเงทากะอามาซอน (ハゲタカアマゾン)
:พ่อของอิยุ เป็นอาจารย์ของจิน หลังจากมีปากเสียงกันและถูกจินผลักไปโดนหลอดดีเอ็นเอของจิฮิโระโดยบังเอิญ ทำให้ดีเอ็นเอจึงเข้าสู่กระแสเลือดผ่านทางบาดแผลจนกลายร่างเป็นฮาเงทากะอามาซอน และได้ฆ่าคนครอบครัวตนเอง สุดท้ายได้ถูกโอเมก้าสังหารในร่างอามาซอน

### โนะซามะเพสตันเซอร์วิส
;ชิโด มาโคโตะ (志藤 真)
:หัวหน้าหน่วยโนะซามะ มีนิสัยเป็นคนใจเย็น เด็ดเดี่ยว ห่วงใยลูกน้องทุกคน เป็นเจ้าของบาร์เก่าที่พวกฮิโรกิไปเช่าอาศัยอยู่ 
;มาโมรุ (マモル) / โมกุระอมาซอน (モグラアマゾン)
:อมาซอนประจำหน่วยโนะซามะ มีนิสัยเหมือนเด็กๆ กินแฮมเบอร์เกอร์ตลอดเวลา เนื่องจากเขาต้องใช้พลังงานเยอะในการแปลงร่างและต่อสู้ แต่ว่ากลับไปกินแฮมเบิร์กที่เป็นเนื้อมนุษย์โดยบังเอิญระหว่างการต่อสู้ จึงเกิดติดใจในรสชาติเนื้อมนุษย์ขึ้นมา และกลายเป็นอมาซอนที่กินมนุษย์ แต่หลังจาก เหตุการณ์ทลาล็อกจบลง เขาก็เปลี่ยนไปเป็นคนที่โหดร้าย ยึดมั่นในความคิดของตนมาก เป็นผู้นำเซลล์อมาซอนส์กลายพันธุ์จากชิ้นส่วนของจิฮิโระไปไว้ในแหล่งน้ำ ทำให้เกิดการระบาดของอมาซอนส์สายพันธุ์ใหม่ ภายหลังโดนระเบิดแรงดันที่ฟุคุเป็นคนยิงจนร่างสลายไป
;ทาคาอิ โนโซมิ (高井 望)
:พนักงานหญิงหน่วยโนะซามะ มีทักษะในการต่อสู้ระยะประชิดสูง มักโจมตีด้วยท่าเตะ โดยเสริมด้วยรองเท้าพิเศษของเธอ ที่มีเครื่องช็อตไฟฟ้าขนาดจิ๋วติดตั้งอยู่
;มิซากิ คาสึยะ (三崎 一也)
:พนักงานหน่วยโนะซามะ เป็นคนอัธยาศัยดี และเป็นคนที่สนิทกับมาโมรุที่สุดในหน่วย แม้ในสถานการณ์ตึงเครียด เขาก็ยังมองโลกในแง่ดี
;ฟุคุดะ โคตะ (福田 耕太)
:พนักงานหน่วยโนซามะ เป็นสไนเปอร์ประจำหน่วย ภายหลังได้ลาออกมาอยู่หน่วย 4C เข้าหน่วยมาเพื่อหาเงินไปรักษาแม่
;โอทากิ ริวซุเกะ (大滝 竜介) / ทงโบอมาซอน (トンボアマゾン)
:พนักงานหน่วยโนะซามะต่อมากลายร่างเป็นอมาซอน และสังหารจุน ต่อมาถูกกำจัดโดยโอเมก้า

### บริษัทเวชภัณฑ์โนซามะ
;มิสึซาวะ เรย์กะ (水澤 令華)
:แม่ของฮารุกะและมิสึกิเป็นผู้บริหารบริษัทโนโซมะ ภายนอกเป็นคนเย็นชาแต่ใจจริงรักและห่วงลูกทั้งสองคนเป็นอย่างมาก
;ทาจิบานะ ยูโก (橘 雄悟)
:หัวหน้าและผู้บงการของหน่วย 4C ในซีซั่นที่แล้วเขาเป็นแค่พนักงานผู้ช่วยของบริษัทโนะซามะ ต่อมาก็ได้ดำรงตำแหน่งเป็นประธานของ 4C ถูกจิฮิโระที่บ้าคลั่งทำร้ายจนบาดเจ็บเกือบทั้งตัว
;คาโนะ โชโกะ (加納 省吾)
:ผู้ช่วยของทาจิบานะและผู้ดูแลของบริษัท มีหน้าที่ประสานงานกับหน่วยงานอื่นๆ ลักษณะเป็นคนไร้อารมณ์ แต่ซื่อสัตย์ต่อหน้าที่มาก จบชีวิตเพราะจิฮิโระที่บ้าคลั่งเข้าทำร้าย สภาพศพถูกตัดครึ่งในขณะที่ยังคุยโทรศัพท์กับเรย์กะผู้เป็นนายอยู่จนสิ้นใจตาย
;เท็นโจ ทาคาอะกิ (天条 隆顕)
:ประธานใหญ่เจ้าของบริษัทโนะซามะ เป็นผู้อยู่เบื้องหลังเหตุการณ์ทั้งหมด แม้ว่าจะสูญเสียบุคลากรของบริษัทไปมาก กับการทดลองโปรเจคอมาซอนส์ เขาก็ไม่รู้สึกสะทกสะท้านแม้แต่น้อย
;ซาวางุจิ (沢口)
:นักวิจัยผู้ทำงานให้ฝ่ายวิจัยและพัฒนาของบริษัทโนะซามะ ฟาร์มาร์ซี รับคำสั่งโดยตรงจากมิสึซาวะ เรย์กะ เป็นผู้ดำเนินแผนปฏิบัติการทลาล็อก

### TEAM X (ทีมเอ็กซ์)
;นางาเสะ ฮิโรกิ (長瀬 裕樹)
:หัวหน้าทีมเอ็กซ์ เป็นคนขี้ขลาด ต่อมาเขาก็มีความกล้าหาญมากขึ้น หลังจากจบศึกเขาก็กลับไปเล่าเรียนต่อเหมือนเดิม
;ยามาชิตะ ทาคุมิ (山下 琢己) / ฮิฮิอมาซอน (ヒヒアマゾン)
:ลูกน้องทีมเผลอไปดื่มนํ้าที่มีเซลล์อมาซอนเข้าไปจนทำให้กลายร่างและกัดเคนตะ ชิโดที่เข้ามาเห็นพอดีจึงยิงปืนสังหารเขาทันที
;คิตะมุระ เคนตะ (北村 健太)
:ลูกน้องทีมถูกทาคุมิกัดจนต้องเข้าโรงพยาบาล

### 4C
;คุโรซากิ ทาเคชิ (黒崎 武)
:หัวหน้าทีมของหน่วย 4C มีนิสัยเย็นชาและอารมณ์รุนแรง ปกติจะชอบพูดน้ำเสียงเฉื่อยชา 
;ฟุดะโมริ อิจิโร่ (札森 一郎)
:ลูกน้องและลูกไล่ของทาเคชิ มีหน้าที่หาข้อมูลต่างๆ รวมถึงระบุตำแหน่งของอมาซอน ได้รับหน้าที่ประธานรักษาการแทน ทาจิบานะที่บาดเจ็บสาหัส

## มาสค์ไรเดอร์
;อมาซอนส์ไดรเวอร์ (アマゾンズドライバー)
:เข็มขัดแปลงร่างของอัลฟ่า, โอเมก้า และ ซิกม่า ทำหน้าที่ในการจำกัดพลังของอมาซอนเพื่อให้ควบคุมได้ ใช้งานโดนการบิดแอคเซลเลอร์กริ๊ปข้างซ้าย และสามารถดึงอาวุธออกมาใช้ได้สี่แบบ
;นีโออมาซอนส์ไดรเวอร์ (ネオアマゾンズドライバー)
:เข็มขัดแปลงร่างของนีโอ และ นิวโอเมก้า เป็นเข็มขัดที่พัฒนาขึ้นใหม่ ใช้งานโดยเสียบหลอด อมาซอนอินเจคเตอร์ แล้วหักขึ้นก่อนจะดันหัวฉีดเพื่อแปลงร่าง เมื่อหักลงและหักขึ้นอีกครั้งจะเป็นการใช้ท่าไม้ตาย
;อมาซอนอินเจ๊คเตอร์ (アマゾンズインジェクター)
:หลอดที่กักเก็บสารกระตุ้นเซลล์อมาซอนสำหรับใช้ร่วมกับนีโออมาซอนไดรเวอร์ หากกดซ้ำจะเป็นการโหลดอาวุธ 

### มาสค์ไรเดอร์อมาซอน โอเมก้า
ร่างแปลงของมิตซึซาวะ ฮารุกะ ร่างกายสีเขียว ลายสีแดง สามารถดึงอาวุธออกมาจากเข็มขัดได้ 4 แบบ หอก แส้เหล็ก เคียว และ มีดสั้น

;ข้อมูลเบื้องต้น
* **ส่วนสูง**: 188.0 ซม.
* **น้ำหนัก**: 92.7 กก.
* **พลังหมัด**: 21.0 ตัน
* **พลังเตะ**: 27 ตัน
* **ระดับการกระโดดสูง**: 60.0 เมตร
* **ระดับการวิ่ง**: 100 เมตร / 3.2 วินาที

;ท่าไม้ตาย
:;ไวโอเลนท์พันนิช (バイオレントパニッシュ)
:;ไวโอเลนท์เบรก (バイオレントブレイク)
:;ไวโอเลนท์สไตรค์ (バイオレントストライク)

#### มาสค์ไรเดอร์อมาซอน นิวโอเมก้า
ร่างพัฒนาของโอเมก้าที่ใช้ นีโอ อมาซอนไดรเวอร์ มีเกราะหนาห่อหุ้มและพลังต่อสู้เพิ่มขึ้น

;ข้อมูลเบื้องต้น
* **ส่วนสูง**: 188.0 ซม.
* **น้ำหนัก**: 99.7 กก.
* **พลังหมัด**: 24.0 ตัน, 27.4 ตัน (ภาพยนตร์)
* **พลังเตะ**: 30.0 ตัน, 33.3 ตัน (ภาพยนตร์)
* **ระดับการกระโดดสูง**: 55.0 เมตร
* **ระดับการวิ่ง**: 100 เมตร / 3.6 วินาที

;ท่าไม้ตาย
:;อมาซอนพันนิช (アマゾンパニッシュ)
:;อมาซอนสไตรค์ (アマゾンストライク)
:;อมาซอนเบรก (アマゾンブレイク)

### มาสค์ไรเดอร์อมาซอน อัลฟ่า
ร่างแปลงของทากายามะ จิน ร่างกายสีแดง ลายสีเขียวอ่อน ถนัดการต่อสู้ด้วยมือเปล่าโดยเน้นทักษะ หลังจากจินตาบอด กระจกดวงตาก็กลายเป็นสีขาว ประสาทสัมผัสมีความว่องไวมากกว่าเดิม

;ข้อมูลเบื้องต้น
* **ส่วนสูง**: 186.5 ซม.
* **น้ำหนัก**: 91.4 กก.
* **พลังหมัด**: 20.7 ตัน (ซีซั่น 1), 23.0 ตัน (ซีซั่น 2), 25.5 ตัน (ภาพยนตร์)
* **พลังเตะ**: 25.5 ตัน (ซีซั่น 1), 28.7 ตัน (ซีซั่น 2), 29.9 ตัน (ภาพยนตร์)
* **ระดับการกระโดดสูง**: 65.0 เมตร
* **ระดับการวิ่ง**: 100 เมตร / 2.7 วินาที (ซีซั่น 1), 3.2 วินาที (ซีซั่น 2)

;ท่าไม้ตาย
:;ไวโอเลนท์สแลช (バイオレントスラッシュ)

### มาสค์ไรเดอร์อมาซอนซิกม่า
ร่างแปลงของมาเอฮาระ จุน หลังจากเสียชีวิตและถูกนำไปฉีดเซลล์อมาซอนส์ ซิกม่ามีพลังมากกว่าอมาซอนทั่วไป 12 เท่า

;ท่าไม้ตาย
:;ไวโอเลนท์สไตรค์ (バイオレントストライク)

### มาสค์ไรเดอร์อมาซอนนีโอ
ร่างแปลงของจิฮิโระที่ใช้ นีโออมาซอนไดร์เวอร์ แปลงร่างกลายเป็นรูปแบบนีโอ ร่างกายสีน้ำเงิน ลายสีแดง มีเกราะป้องกันทั้งร่าง สามารถโหลดอาวุธได้ 3 แบบ ดาบ ปืนยิงเข็ม และ ตะขอสลิง

;ท่าไม้ตาย
:;อมาซอนสแลช (アマゾンスラッシュ)
:;อมาซอนสไตรค์ (アマゾンストライク)
:;อมาซอนเบรก (アマゾンブレイク)

## อมาซอน
### อมาซอนที่ปรากฏในซีซั่น 1
;โมกุระอมาซอน (モグラアマゾン)
;คุโมะอมาซอน 1 (クモアマゾン1)
;คุโมะอมาซอน 2 (クモアマゾン2)
;โคโมริอมาซอน (コウモリアマゾン)
;ทงโบอมาซอน (トンボアマゾン)
;โจโออาริอมาซอน (女王アリアマゾン)
;อาริอมาซอน (アリアマゾン)
;โจอมาซอน 1 (蝶アマゾン1)
;โจอมาซอน 2 (蝶アマゾン2)
;โมสึอมาซอน 1 (モズアマゾン1)
;โมสึอมาซอน 2 (モズアマゾン2)
;คานิอมาซอน (カニアマゾン)
### อมาซอนที่ปรากฏในซีซั่น 2
;คาราสึอมาซอน (カラスアマゾン)
;ฮาเงคาคะอมาซอน (ハゲタカアマゾン)
;เฮียวอมาซอน (ヒョウアマゾン)
;คุวางาตะอมาซอน (クワガタアマゾン)
;คามาคิริอมาซอน (カマキリアマゾン)
;ไซอมาซอน (サイアマゾン)
;เฮบิอมาซอน (ヘビアマゾン)
;อุนิอมาซอน (ウニアマゾン)
;ฮิฮิอมาซอน (ヒヒアマゾン)
;โซอมาซอน (ゾウアマゾン)
;โซมุชิอมาซอน (ゾウムシアマゾン)
;บาระอมาซอน (バラアマゾン)
;คุราเงะอมาซอน (クラゲアマゾン)

## ข้อมูลอื่นๆ
;บริษัทเวชภัณฑ์โนซามะ (野座間製薬)
:องค์กรลับที่แอบวิจัยพัฒนาเซลล์อามาซอนและอุปกรณ์ไฮเทคมากมายโดยมีบริษัทเภสัชกรรมเป็นฉากบังหน้า 
;โนซามะเพสตันเซอร์วิส (ノザマペストンサービス)
:หน่วยรบพิเศษที่บริษัทโนะซามะก่อตั้งขึ้นเพื่อไล่ล่าเหล่าอมาซอนที่หลุดการควบคุม นำโดยชิโด มาโคโตะ
;เซลล์อมาซอน (アマゾン細胞)
:เซลล์กลายพันธุ์ที่เดิมทีพัฒนาขึ้นเพื่อสร้างมนุษย์ใหม่ที่แข็งแกร่งแต่กลับควบคุมไม่ได้และกลายพันธุ์สิ่งมีชีวิตประหลาด
:;วงจรเซลล์ (溶原性細胞)
;อมาซอนรีจิสเตอร์ (アマゾンズレジスター)
:อุปกรณ์รูปแบบกำไลแขนสำหรับผู้ที่รับการดัดแปลงเป็นอมาซอนส์ เป็นตัวบอกสถานะและควบคุมสัญชาตญาณ ยามปกติสัญญาณไฟจะเป็นสีฟ้า หากบ้าคลั่งขึ้นไฟจะเปลี่ยนเป็นสีแดง
:;นีโออมาซอนรีจิสเตอร์ (ネオアマゾンズレジスター)
::อมาซอนรีจิสเตอร์แบบใหม่ ในกรณีของอิยุ หรือ คาราสุอมาซอน สามารถเป็นสวิตช์แปลงร่างได้ในตัว

## รายชื่อตอน

### ซีซั่น 1
:

### ซีซั่น 2
:

## รายชื่อนักแสดง
*มิสึซาวะ ฮารุกะ (): ฟุจิตะ โทมุ ()
*ทากายามะ จิน (): ทานิงุจิ มาซาชิ ()
*มิสึซาวะ มิสึกิ (): ทาเคดะ เรนะ ()
*อิสึมิ นานะฮะ (): ฮิงาชิ อายุ ()
*ชิโด มาโคโตะ (): ชุนโด มิสึโตชิ ()
*มาโมรุ (): โคบายาชิ เรียวตะ ()
*ทาคาอิ โนโซมิ (): มิยาฮาระ คานง ()
*มิซากะ คาสึยะ  (): คาซึยะ ()
*ฟุคุดะ โคตะ (): ทานาเบะ คาสึยะ ()
*ทาจิบานะ ยูโก (): คะมิโอะ ยู ()
*คาโน่ โชโกะ (): โคมัตสึ โทชิมาสะ ()
*มิสึซาวะ เรย์กะ (): คาโต ทาคาโกะ ()
*เท็นโจ ทาคาอากิ (): ฟุจิกิ ทากาชิ ()
;เฉพาะฤดูกาลที่ 1
*โอทากิ ริวสุเกะ (): บาบะ เรียวมะ ()
*มาเอฮาระ จุน (): อาซาฮินะ ฮิโรชิ ()
;เฉพาะฤดูกาลที่ 2
*จิฮิโระ (): มาเอะจิมะ โย ()
*อิยุ (): ชิราโมโตะ อายะนะ ()
*คุโรซากิ ทาเคชิ (): มิอุระ โคตะ ()
*ฟุดะโมริ อิจิโร(): โมมิกิ โยชิโตะ ()
*นางาเสะ ฮิโรกิ (): อากะโซ เอย์จิ ()
*ยามาชิตะ ทาคุมิ (): มิอุระ ไคริ ()
*คิตามุระ เค็นตะ (): โดโมโตะ โชเฮ ()
*โฮชิโนะ ฮาจิเมะ (): ยามาซากิ จุน ()

### นักแสดงรับเชิญ

;ฤดูกาลที่ 1
*คุกิโซโนะ ( ตอนที่ 3-4): โมโตฮาชิ ยูกะ ()
*ชิตาชิโมะ โซจิ ( ตอนที่ 7-8): ยุเกะ โทโมะฮิสะ ()
*โคยามะ ฮาจิเมะ ( ตอนที่ 7-8): ทาโมโตะ โซรัน ()
*มิกะ ( ตอนที่ 9-12): ซาวาอิ มิยู ()
*ซาวางุจิ ( ตอนที่ 9-11): ชิบาตะ อากิโยชิ ()
;ฤดูกาลที่ 2
*ฟูจิโอะ ( ตอนที่ 5-6): คาซะฮาระ ชินจิ ()

## เพลงประจำเรื่อง
*"Armour Zone"
**บทร้อง: ไมค์ ซุกิยามะ ()
**ทำนอง: ยามาดะ โนบุโอะ ()
**เรียบเรียง: ทาคาฮาชิ เท็ตสึยะ ()
**นักร้อง: โคบายาชิ ทาโร่ ()
*:เพลงประจำเรื่องสำหรับฤดูกาลที่ 1 และใช้เป็นเพลงเปิดเรื่องในการออกอากาศทางโทรทัศน์ สำหรับฤดูกาลที่ 2 ใช้เป็นเพลงแทรกสำหรับฉากเปิดตอนที่ 8 "Under Warps"
*"DIE SET DOWN"
**บทร้อง: ไมค์ ซุกิยามะ 
**ทำนอง: ยามาดะ โนบุโอะ
**เรียบเรียง: ทาคาฮาชิ เท็ตสึยะ
**นักร้อง: โคบายาชิ ทาโร่ 
*:เพลงประจำเรื่องสำหรับฤดูกาลที่ 2
## ภาพยนตร์
### ฉบับตัดต่อใหม่
;มาสค์ไรเดอร์อมาซอนส์ เดอะมูวี่ ซีซั่น 1 ปลุกตื่น (劇場版 仮面ライダーアマゾンズSeason1 覚醒)
;มาสค์ไรเดอร์อมาซอนส์ เดอะมูวี่ ซีซั่น 2 การเกิดใหม่ (劇場版 仮面ライダーアマゾンズSeason2 輪廻)
### คำพิพากษาสุดท้าย
**มาสค์ไรเดอร์อมาซอนส์ เดอะมูวี่ คำพิพากษาสุดท้าย** () ฉายเมื่อวันที่ 19 พฤษภาคม ค.ศ. 2018 ที่โรงภาพยนตร์ในประเทศญี่ปุ่น

เป็นเนื้อหาต่อจากทีวีซีรีส์ทั้ง 2 ฤดูกาลโดยเป็นภาคปัจฉิมบทของเรื่อง ภาพยนตร์เรื่องนี้ได้ออกฉายรูปแบบ 4DX/MX4D เป็นครั้งแรกของภาพยนตร์มาสค์ไรเดอร์

#### เนื้อเรื่องย่อ

#### ตัวละคร (ภาพยนตร์)
;มิโด เอโนะสุเกะ (御堂 英之助) / มาสค์ไรเดอร์อมาซอนนีโออัลฟ่า (仮面ライダーアマゾンネオアルファ)
;มุคุ (ムク) / ริสุอมาซอน (リスアマゾン)
;ไฮจิ (ハイチ)
;มินะ (ミナ), ซันโกะ (サンゴ), โยจิ (ヨージ)
;อิซึมิ (イツミ)
;ซาโคจิมะ ชินซาคุ (佐古島 晋作)

#### มาสค์ไรเดอร์ (ภาพยนตร์)
##### มาสค์ไรเดอร์อมาซอนนีโออัลฟ่า

#### อมาซอนที่ปรากฏในภาพยนตร์
;บัฟฟาโล่อมาซอน (バッファローアマゾン)
;ซาเมะอมาซอน (サメアマゾン)
;อุมิเฮบิอมาซอน (ウミヘビアマゾン)
;โทระอมาซอน (トラアマゾン)
;คามิสึคิกาเมะอมาซอน (カミツキガメアマゾン)
;ริสุอมาซอน (リスアマゾン)

## การออกอากาศ
มาสค์ไรเดอร์อมาซอนส์ ออกอากาศเฉพาะสื่อแบบส่งต่อเนื่องทางอินเทอร์เน็ต แอมะซอนไพรม์วิดีโอ ในประเทศญี่ปุ่น ซีซั่น 1 เริ่มตั้งแต่วันที่ 1 เมษายน ค.ศ. 2016 ถึง 24 มิถุนายน และ ซีซั่น 2 เริ่มตั้งแต่วันที่ 7 เมษายน ค.ศ. 2017 ถึง 30 มิถุนายน โดยฉายสัปดาห์ละ 1 ตอน อย่างไรก็ตามได้เริ่มฉายนอกประเทศ โดยใช้ชื่อว่า **อมาซอน ไรเดอร์ส** (Amazon Riders) มีกำหนดเผยแพร่ในประเทศ สหรัฐอเมริกา, สหราชอนาจักร และ เยอรมัน ก่อนและได้ฉายทั่วโลกโดยได้ลงคำบรรยายเป็นภาษาอังกฤษและเปิดรับชมทั่วโลกทั้งซีซั่น 1 เมื่อวันที่ 19 เมษายน ค.ศ. 2018 และซีซั่น 2 เมื่อวันที่ 21 กันยายน ค.ศ. 2018

นอกจากนี้ในประเทศญี่ปุ่นได้มีการนำมาออกอากาศทางสถานีโทรทัศน์ผ่านทางดาวเทียมทั้งช่อง BS Asahi ออกฉายเมื่อวันที่ 3 กรกฎาคม ค.ศ. 2016 และทางช่อง Tokyo MX ออกฉายเมื่อวันที่ 6 กรกฎาคม ค.ศ. 2016 ซึ่งการออกอากาศทางโทรทัศน์นั้นได้มีการตัดต่อใหม่และกระชับเวลาที่ออกอากาศ ทั้งนี้ถูกฉายเฉพาะเพียงซีซั่น 1 เท่านั้น

ในส่วนประเทศไทยสถานีทีวีดาวเทียมทรูวิชันส์ได้มีการนำออกอากาศพากย์ไทย เดิมทีมีกำหนดจะออกอากาศทางช่องทรูสปาร์กจัมพ์ในเดือนเมษายน แต่ได้มีการทักท้วงเรื่องเนื้อหาที่ออกอากาศที่ไม่เหมาะสมกับกลุ่มผู้ชมของช่อง จึงได้เปลี่ยนออกอากาศทางช่องทรูฟีล์มเอเชียแทน โดยซีซั่น 1 ออกอากาศเมื่อวันที่ 13 พฤษภาคม พ.ศ. 2562 ออกอากาศทุกวันจันทร์ - อังคาร เวลา 20:00 น. และซีซั่น 2 ออกอากาศเมื่อวันที่ 2 กันยายน ปีเดียวกัน โดยซีซั่น 2 ออกอากาศวันและเวลาเดิมของซีซั่น 1

## อ้างอิง

## แหล่งข้อมูลอื่น
* (ฤดูกาลที่ 1)
* (ฤดูกาลที่ 2)
* บริษัทโตเอ (ฤดูกาลที่ 1)
* บริษัทโตเอ (ฤดูกาลที่ 2)

อ